Na temelju članka 69. stavak 4. Zakona o šumama ( „ Narodne novine“ broj 68/18, 115/18, 98/19, 32/20 i 145/20 ) i članka 34. Statuta Grada Skradina („Službeni vjesnik Šibensko-kninske županije“ broj 3/21, 15/22), Gradsko vijeće Grada Skradina na 14. sjednici održanoj 21. ožujka 2023. godine, donosi

**PROGRAM**

**utroška sredstava šumskog doprinosa za 2023. godinu**

Članak 1.

Ovim Programom utroška sredstava šumskog doprinosa za 2023. godinu utvrđuje se namjena korištenja i kontrola utroška sredstava šumskog doprinosa kojeg plaćaju pravne osobe koje obavljaju prodaju proizvoda iskorištavanja šuma ( drvni sortimenti) na području Grada Skradina, u visini 10% od prodajne cijene proizvoda na panju.

Članak 2.

Sredstva šumskog doprinosa uplaćuju se u Proračun Grada Skradina, IBAN : HR9223900011839400000.

Članak 3.

U Proračunu Grada Skradina za 2023. godinu planirani prihodi šumskog doprinosa iz članka 1. ovog Programa iznose 700,00€ (fiksni tečaj konverzije 7,53450 iznosi 5.274,15 kn).

Cjelokupna sredstva iz prethodnog stavka koristit će se za uređenje poljskih i protupožarnih puteva na području Grada Skradina ( ukupno planirana sredstva za 2023. godinu iznose 70.000,00€ (fiksni tečaj konverzije 7,53450 iznosi 527.415,00 kn)).

Članak 4.

Gradonačelnik Grada Skradina dužan je do konca ožujka 2024. godine, Gradskom vijeću Grada Skradina, podnijeti izvješće o izvršenju Programa utroška sredstava šumskog doprinosa za 2023. god.

Članak 5.

Ovaj Program utroška sredstava šumskog doprinosa za 2022. god. stupa na snagu osmog dana od dana objave u „ Službenom vjesniku Šibensko-kninske županije“.

KLASA: 321-01/23-01/1

URBROJ: 2182-03-02-23-1

Skradin, 21. ožujka 2023.

GRADSKO VIJEĆE GRADA SKRADINA

PREDSJEDNICA

Nadija Zorica